201 แรงงานข้ามชาติสนุกการ์เมนท์ อ.แม่สอด รับค่าชดเชยเลิกจ้าง 9.9 ล้าน
แรงงานข้ามชาติ จำนวน201คน ได้รับเงินค่าจ้างและค่าชดเชยจากการถูกเลิกจ้างจำนวน9.99 ล้านหลังการเข้าสู่กลไกการคุ้มครองสิทธิแรงงาน ตาม พ.ร.บ.คุ้มครองแรงงาน พ.ศ.2541มูลนิธิเพื่อสิทธิมนุษยชนและการพัฒนา ร้องไทยจำเป็นต้องเร่งการให้สัตยาบันอนุสัญญาด้านแรงงานระหว่างประเทศฉบับที่ 87 และ 98 ทบทวนกระบวนการจ้างงานในพื้นที่ชายแดน7 ธ.ค.2561มูลนิธิเพื่อสิทธิมนุษยชนและการพัฒนา รายงานว่า เมื่อวันที่3ธ.ค.ที่ผ่านมาแรงงานข้ามชาติ จำนวน201คน อดีตลูกจ้าง โรงงานสนุกการ์เมนท์ อ.แม่สอด จังหวัดตาก ได้เดินทางไปยังสำนักงานสวัสดิการและคุ้มครองแรงงาน จ.ตาก สาขาอำเภอแม่สอด เพื่อรับเงินค่าจ้างและค่าชดเชยกรณีนายจ้างประกาศปิดกิจการ โดยแยกเป็น ค่าจ้างค้างจ่าย ตามอัตราค่าจ้างขั้นต่ำ ระยะเวลา 45 วัน เป็นเงินจำนวน 2775538 บาท และค่าชดเชยกรณีเลิกจ้าง เป็นเงินจำนวน 7216422 บาท รวมเป็นเงินทั้งสิ้น 9991960 บาท (ประมาณ 30000 ดอลลาร์สหรัฐ) ทั้งนี้ สืบเนื่องจาก1.วันที่17ก.ย.2561แรงงานข้ามชาติ จำนวน166คน ซึ่งเป็นลูกจ้างในกิจการตัดเย็บเสื้อผ้าของโรงงานสนุกการ์เมนท์ ได้ยื่นข้อเรียกร้องตามพระราชบัญญัติแรงงานสัมพันธ์ 2518 เพื่อให้นายจ้างเปลี่ยนแปลงสภาพการจ้างงาน ให้จ่ายค่าล่วงเวลา ค่าจ้างตามกฎหมายคุ้มครองแรงงาน โดยนายจ้างและลูกจ้างได้มีการเจรจา จำนวน2ครั้ง แต่ตกลงกันไม่ได้ ลูกจ้างจึงได้แจ้งข้อพิพาททางแรงงานกับพนักงานประนอมข้อพิพาทแรงงาน2.วันที่26ก.ย.2561เจ้าหน้าที่สวัสดิการและคุ้มครองแรงงานได้นัดเจรจาข้อพิพาททำให้นายจ้างและลูกจ้างสามารถตกลงกันได้และทำบันทึกข้อตกลงเกี่ยวกับสภาพการจ้างตามที่แรงงานทั้ง166คน เรียกร้อง ลงวันที่1ต.ค.25613.วันที่27ต.ค.2561นายจ้างประกาศปิดกิจการและเลิกจ้างแรงงาน จำนวน201คน โดยนายจ้างได้แจ้งกับทางเจ้าหน้าที่สำนักงานสวัสดิการและคุ้มครองแรงงาน ว่าจะปิดกิจการในวันที่31ต.ค.2561นายจ้างเสนอจ่ายค่าชดเชย และค่าบอกกล่าวล่วงหน้า ตามกฎหมาย และเงินประกันทำงาน15วัน ลูกจ้างทั้งหมดรับข้อเสนอจากนายจ้าง และได้เดินทางมารับค่าจ้างและค่าชดเชย ตามที่นายจ้างได้นำเงินมาวางไว้แล้ว เมื่อวันที่3ธ.ค.2561ณ สำนักงานสวัสดิการและคุ้มครองแรงงาน4.ในการจ่ายค่าชดเชยตามกฎหมายพระราชบัญญัติคุ้มครองแรงงาน พ.ศ. 2541 นั้น เป็นการยอมรับและไกล่เกลี่ยของแรงงานข้ามชาติทั้ง 201 คน ตามข้อเสนอจากนายจ้าง เพื่อไม่ติดใจเรียกร้องเงินค่าจ้าง ค่าล่วงเวลา ค่าทำงานในวันหยุด ที่ลูกจ้างมีสิทธิเรียกคืนจากนายจ้างได้ย้อนหลังสองปี โดยอาศัยอายุความแห่งประมวลกฎหมายแพ่งและพาณิชย์ และสิทธิตามพระราชบัญญัติคุ้มครองแรงงาน พ.ศ. 2541 ที่ลูกจ้างมีสิทธิที่จะเรียกได้เป็นเงินจำนวน สี่สิบล้านบาทสำหรับการจ้างงานในพื้นที่อำเภอแม่สอด ซึ่งปัจจุบันได้ถูกประกาศให้เป็นพื้นที่พัฒนาเศรษฐกิจพิเศษนั้นมูลนิธิเพื่อสิทธิมนุษยชนและการพัฒนา ระบุว่า มีการสนับสนุนให้มีการจ้างแรงงานข้ามชาติในลักษณะไป-กลับ หรือตามฤดูกาล ตามมาตรา64แห่งพระราชกำหนดการบริหารจัดการการทำงานของคนต่างด้าว พ.ศ.2560ทำให้แรงงานข้ามชาติส่วนใหญ่ถูกผลักจากแรงงานที่ได้ขึ้นทะเบียนกับรัฐบาลไทยและต้องเข้าสู่กระบวนการพิสูจน์สัญชาติ เพื่อให้แรงงานมีสถานะที่ถูกกฎหมายและได้ประโยชน์จากสิทธิของกฎหมายคุ้มครองแรงงานและการคุ้มครองทางสังคม กลายเป็นแรงงานที่ต้องขึ้นทะเบียนใหม่ในลักษณะไป-กลับ หรือตามฤดูกาล ที่มีลักษณะการจ้างงานแบบชั่วคราว3เดือน ในกิจการที่พบว่าส่วนใหญ่การจ้างงานกลุ่มดังกล่าวนี้อยู่ในกิจการที่เป็นลักษณะงานประจำ และการคุ้มครองสิทธิของแรงงานได้ถูกลดทอนลงไปเป็นอย่างมาก โดยเฉพาะสิทธิประโยชน์ทางสังคมภายใต้พระราชบัญญัติประกันสังคม พ.ศ.2533 และเงินทดแทน ภายใต้พระราชบัญญัติเงินทดแทน พ.ศ.2537 และปัญหาของแรงงานที่ยังไม่เข้าถึงอัตราค่าแรงขั้นต่ำตามที่กฎหมายกำหนด รวมทั้งสิทธิในการรวมกลุ่มที่ยังไม่สามารถเกิดขึ้นได้ตามพระราชบัญญัติแรงงานสัมพันธ์ แม้ว่าไทยจะได้เป็นสมาชิกและเป็นผู้ร่วมก่อตั้งองค์การด้านแรงงานระหว่างประเทศมาเกือบครบวาระ100ปี แล้วก็ตามจึงเป็นความจำเป็นอย่างเร่งด่วน ที่รัฐบาลไทยจำเป็นต้องเร่งการให้สัตยาบันอนุสัญญาด้านแรงงานระหว่างประเทศฉบับที่87และ98ทบทวนกระบวนการจ้างงานในพื้นที่ชายแดน โดยเฉพาะที่มีการประกาศให้เป็นพื้นที่พัฒนาเศรษฐกิจพิเศษที่รัฐได้สนับสนุนการลงทุน เพื่อให้เกิดการสมดุลด้านความมั่นคงทางเศรษฐกิจและการคุ้มครองแรงงาน ตามหลักการธุรกิจและสิทธิมนุษยชน ที่ไทยได้ให้คำมั่นต่อสหประชาชาติในการออกแผนปฏิบัติการเพื่อให้เกิดการคุ้มครอง เคารพ และการเยียวยาได้อย่างแท้จริงมูลนิธิเพื่อสิทธิมนุษยชนและการพัฒนา ระบุ
แรงงานข้ามชาติ จำนวน 201 คน ได้รับเงินค่าจ้างและค่าชดเชยจากการถูกเลิกจ้างจำนวน 9.99 ล้านหลังการเข้าสู่กลไกการคุ้มครองสิทธิแรงงาน ตาม พ.ร.บ.คุ้มครองแรงงาน พ.ศ.2541 มูลนิธิเพื่อสิทธิมนุษยชนและการพัฒนา
อนุสัญญา ILO 87 และ 98,พ.ร.บ.คุ้มครองแรงงาน พ.ศ.2541,แรงงานข้ามชาติ,ค่าชดเชยจากการถูกเลิกจ้าง,มูลนิธิเพื่อสิทธิมนุษยชนและการพัฒนา